તમને વિરોધ પક્ષો સંત કહી રહ્યા છે અને કહી રહ્યા છે કે આ પરાગ શાહે રાજ્યસભામાં જવાની જરૂર હતી એવી ટિપ્પણી સામે હસતાં-હસતાં જવાબ આપતાં પરાગ શાહે કહ્યું હતું કે ‘મેં જ્યારથી આ વાતો મીડિયાના માધ્યમથી જાણી ત્યારથી મને ખૂબ જ આનંદ થયો છે. મારો એવો ખ્યાલ હતો કે રાજનીતિમાં એકબીજા પર છાંટા ઉડાડવામાં આવતા હોય છે, પરંતુ વિરોધ પક્ષોએ મને સંત કહીને મારી પ્રતિષ્ઠાને ચાર ચાંદ લગાવી દીધા છે. તેમણે સંત સાથે મારી સરખામણી કરી છે. હવે સંતોના એ બિરુદની ગરિમા જાળવવા માટેનો હું સંકલ્પ લઉં છું. ૪૭ વર્ષની કારર્કિદીમાં મારી પર કોઈ જ કાળો ડાઘ લાગ્યો નથી. હું ભવિષ્યમાં એક પણ ડાઘ લાગવા દઈશ નહીં. મને મળેલા બિરુદની ગરિમાનું હું પૂર્ણપણે પાલન કરીશ એટલે જ મારી કાર્ય કરવાની પદ્ધતિ પારદર્શક જ રહેશે જે મને સફળતાના રાહ પર લઈ જશે. લોકોએ મારા પર મૂકેલા વિશ્વાસને હું પરિપૂર્ણ કરીશ.’